Avalik esinemine
Avalik esinemine (vahel ka kõnekunst) on vahetult kohalolevale publikule suunatud esinemise viis. Avalikku esinemist mõistame kui formaalset, näost näkku vestlust esineja ja kuulajate vahel. Selliste kõnede peamine eesmärk on kas informeerida, veenda või meelt lahutada, kõrvaleesmärk võib aga olla inimeste motiveerimine ja mõne suurema eesmärgi saavutamine. Avalikule esinemisele võib seada reegleid ja struktuure. Kõne efektiivseks edasiandmiseks on erinevaid meetodeid. Oskust avalikult esineda on peetud oluliseks tuhandeid aastaid. Oskust kõnet selgelt struktureerida ning edasi anda hinnati kõrgelt juba Antiik-Kreekas ja Antiik-Roomas, kus kõnekunsti väljatöötamise kallal nägid vaeva filosoofid Platon ja Aristoteles.